Նրան որսաց քամին, գետնով տվեց, տասը կիլոմետրի չափ հեռավորության վրա բարձրացրեց: Նրան կլանեց բազեն, և նա հայտնվեց բազեի թոքերում, բայց միախառնվել նրա խիտ արյան հետ չկարողացավ և արտաքսվեց: Երեք անգամ միախառնվեց ծովի ջրերին, մեկ անգամ հորձանուտ ջրվեժում և կրկին արտաքսվեց: Ճամփորդեց քամու հետ ութ տարի՝ մերթ ճախրում էր բարձրում, մերթ ծովին մոտ և ամպերի մեջ, թևածում էր անտառներում, անապատներում և սառցե տարածություններում մինչև դիպվածով ծուղակն ընկնելը և օրգանական գործընթացի մաս կազմելը: